| Pyplių piliakalnis |
| --- |
| Piliakalnio vaizdas iš toliau |
| 

Pyplių piliakalnisPyplių piliakalnis

 |
| Koordinatės  | 

|  |
| --- |
| 54°55′38.5″ š. pl. 23°45′2″ r. ilg.﻿ / ﻿54.927361°š. pl. 23.75056°r. ilg.﻿ / 54.927361; 23.75056Koordinatės: 54°55′38.5″ š. pl. 23°45′2″ r. ilg.﻿ / ﻿54.927361°š. pl. 23.75056°r. ilg.﻿ / 54.927361; 23.75056 |

 |
| Vieta | Kauno rajonas |
| Seniūnija | Ringaudų seniūnija |
| Aukštis | 20-30 m |
| Plotas | 32x23,5 |
| Naudotas | I tūkstantmetis - II tūkstantmečio pradžia |
| Žvalgytas | 1942, 1960 |
| Tirtas | 1993 m. |
| Registro Nr. | AR359 /23729, 23730, 5058/A331K |

**Pyplių piliakalnis su gyvenviete** – piliakalnis ir gyvenvietė (unikalus objekto MC kodas 23730) Kauno rajono savivaldybės teritorijoje, į šiaurę nuo Pyplių, Ringaudų seniūnija. Pasiekiamas iš plento  **140**  Kaunas–Zapyškis–Šakiai  pasukus į Kačerginę, iš šio plento, miško pradžioje -­ į dešinę šiaurės rytų kryptimi lauko keliuku 1 km, pravažiavus 2 sodybas dešinėje (ties antrąja kelias praeina visai šalia tvarto) -­ dar už 300 m yra priekyje.

Piliakalnis
-----------

Piliakanis 2012 m. vasarą
Piliakalnis įrengtas Nemuno kairiojo kranto aukštutinės terasos kyšulyje. Aikštelė keturkampė, pailga šiaurės rytų – pietvakarių kryptimi, 32x23,5 m dydžio. Jos pietvakarių krašte supiltas 6 m aukščio, 23 m pločio kūgio formos pylimas, kurio viršuje yra 8 m skersmens aikštelė. Pylimo išorinėje pusėje iškastas 17 m pločio, 1,5 m gylio griovys. Šlaitai statūs, 20-30 m aukščio.

Aikštelės pakraščiai apardyti apkasų, pylimo viršus eroduoja trypiamas lankytojų. Aikštelė dirvonuoja, pakraščiai ir šlaitai apaugę lapuočiais. Pietvakarių pylimo šlaite įrengti laiptai.

Pietinėje, rytinėje ir šiaurinėje papėdėse 1,5 ha plote yra I tūkstantmečio -­ II tūkstantmečio pradžios papėdės gyvenvietė, tyrinėta 1993 m. kurios 10 cm storio kultūriniame sluoksnyje rastas židinys, stulpaviečių, žalvarinė apyrankė, brūkšniuotos, grublėtos, lygios ir žiestos keramikos, šlako.

Piliakalnis datuojamas I tūkstantmečiu – II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 36 000 m². 

Žiemą piliakalnis mėgstamas čiuožinėti rogėmis, slidėmis, snieglentėmis ir t. t.

Tyrimai
-------

1942 m. piliakalnį žvalgė Petras Tarasenka, 1960 m. – Istorijos institutas. Istorikai Zenonas Ivinskis, Kazimieras Paunksnis spėjo čia stovėjus kryžiuočių 1336 m. sunaikintą Pilėnų pilį.

* Piliakalnis 2012 m. rudenįPiliakalnis 2012 m. rudenį
* Žvelgiant iš toliauŽvelgiant iš toliau
* Ant pačios kalvosAnt pačios kalvos
* Nemuno-Nevėžio santaka, žvelgiant nuo piliakalnioNemuno-Nevėžio santaka, žvelgiant nuo piliakalnio

|  |
| --- |
| Aplinkiniai piliakalniai |
|  | Jadagonių piliakalnis 13 km | Bernatonių piliakalnis 5 km | Lentainių piliakalnis 12 km |  |
| Altoniškių piliakalnis 11 km |  | Veršvų piliakalnis 6 km |
| Virbališkių piliakalnis 2 km |  | Marvelės piliakalnis 5,5 km |

Šaltiniai
---------

1. ↑  „Objekto Nr. 23730 išsamus aprašymas". Lietuvos Respublikos kultūros vertybių registras.
2. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 138 (Nr. 594)

* Lietuvos TSR kultūros paminklų sąrašas, V. 1973, p.124.
* Valstybės archeologijos komisijos medžiaga. KPC A. F.1. Ap.1. B.13. P.363-368.
* Petras Kežinaitis. Kauno apylinkės. V.1958. P.91-92.
* J. Radziukynas. Suvalkų rėdybos piliakalniai. Varšava, 1909. P.37.
* Petras Tarasenka. Lietuvos piliakalniai. V.1956. P.83-84.
* A. Kaminski. Materialy do bibliografii archeologicznej Jacwiezy od I do XIII w. // Materialy Starozytnie. Warszawa, 1956. T.I. P.241.
* Petras Tarasenka. Kauno senovė // Kauno tiesa. 1958 rugsėjo 23, 24.
* Petras Tarasenka. Užnemunės krašto piliakalniai. V.1997. P.50-51.

Nuorodos
--------

* Sąrašas:Lietuvos piliakalniai
* Lietuvos piliakalniai. Pypliai